จากการศึกษาของโครงการ "Seven Countries Study" พบว่าปริมาณไขมันอิ่มตัวในสารอาหาร สามารถอธิบายสิ่งใด
ก. ความผิดปกติทางหัวใจและหลอดเลือด
ข. การส่งเสริมผลิตภัณฑ์อาหารไขมันต่ำ
ค. ความสำคัญต่อคุณภาพของไขมันที่ได้รับจากอาหาร
ง. ปัจจัยทางด้านอาหารและโภชนาการ
คำตอบที่ถูกต้องคือ ก.  เพราะว่า เพราะจากการศึกษาของโครงการ "Seven Countries Study" ซึ่งดำเนินการร่วมกันในหลายประเทศในกลุ่มประชากรต่างๆ จำนวน ๑๖ กลุ่ม พบว่าปริมาณไขมันอิ่มตัวในสารอาหาร สามารถอธิบายความผิดปกติทางหัวใจและหลอดเลือดได้ แต่มองด้านลึกลงไปเชิงทดลอง ก็พบว่า มีปัจจัยอื่นๆ ร่วมที่มีผลต่อการเกิดโรคหัวใจและหลอดเลือดมากกว่าระดับโคเลสเตอรอลอีกหลายปัจจัย

โครงการ Seven Countries Study ยังได้วิเคราะห์ตัวอย่างอาหารที่ประชากรได้รับและพบว่า ระดับไขมันชนิดทรานส์ มีความสัมพันธ์กับอัตราการตายจากโรคหัวใจและหลอดเลือด ซึ่งไขมันชนิดทรานส์ ซึ่งส่วนใหญ่พบได้ในน้ำมันผ่านกระบวนการให้มีความแข็งตัวเพิ่มขึ้น เช่น มาร์การีน ในนมและผลิตภัณฑ์จากไขมันวัว รวมทั้งอาหารฟาสต์ฟูดที่มีการทอดแบบน้ำมันท่วม และผลิต-ภัณฑ์ขนมอบชนิดต่างๆ

ในขณะที่ไขมันบางชนิดกลับให้ประโยชน์ เช่น mono-unsaturated fatty acid (MUFA) หรือกรดไขมัน ไม่อิ่มตัวเชิงเดี่ยว พบมากในน้ำมันมะกอก และในถั่ว ซึ่งเป็นสารสำคัญที่พบว่า สามารถลดระดับน้ำตาล และไตรกลีเซอไรด์ในเลือดของผู้ที่เป็นเบาหวานชนิดที่ ๒ ได้

แต่ก็มีข้อโต้แย้งว่า ชนิดของไขมันในอาหารมีความสำคัญต่อการเกิดโรคหัวใจและหลอดเลือดสมองมากกว่าปริมาณไขมันที่บริโภค อย่างไรก็ตาม ถึงแม้ว่าข้อสรุปจะให้ความสำคัญกับชนิดของไขมันเป็นสำคัญ แต่ผู้บริโภคต้องคำนึงด้วยว่าอาหารที่มีไขมันสูงเป็นอาหาร ที่ให้พลังงานสูง อาจนำไปสู่การเกิดปัญหาของน้ำหนักตัวและโรคอ้วนได้ และปัญหาโรคอ้วนในปัจจุบันถือว่าเป็นปัญหาทางโภชนาการที่สำคัญมากของประชากรโลก
25.โภชนวิทยา,12.อายุรศาสตร์ (อายุรศาสตร์) - Internal Medicine